Diari Oficial de la Generalitat Valenciana


Sumari del DOGV 5357, del 29-09-2006 (2006/9919)

Bases específiques de la convocatòria del procés selectiu de tres places d'auxiliar administratiu d'administració general incloses en l'oferta d'ocupació pública dels anys 2004 i 2005.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5357

Data del DOGV
:   29-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9919


Data del document
:   09-08-2006

Organisme emissor
:   Ajuntament de Banyeres de Mariola

Tipus de document
:   Convocatòria

Descriptors 

:   * Banyeres de Mariola
    * professió administrativa
    * concurs administratiu
    * administració local

Bases específiques de la convocatòria del procés selectiu de tres places d'auxiliar administratiu d'administració general incloses en l'oferta d'ocupació pública dels anys 2004 i 2005. [2006/A9919]  
Per l'Acord de Junta de Govern Local de data 1 d'agost del 2006, s'acorda l'aprovació de les bases específiques i la convocatòria del procés selectiu de tres places d'auxiliar administratiu d'administració general, incloses en l'oferta d'ocupació pública dels anys 2004 i 2005 de l'Ajuntament de Banyeres de Mariola.  
Bases  
Primera. Objecte  
Les presents bases tenen com a objecte desenvolupar les previsions fetes en les bases generals de selecció del personal al servei de les entitats locals de la Comunitat Valenciana, aprovades per la Resolució de 14 de novembre del 2005, amb la corresponent correcció d'errades per la Resolució de 27 de febrer del 2006, del director general d'Administració Local de la Conselleria de Justícia, Interior i Administracions Públiques de la Generalitat Valenciana, publicades en el Diari Oficial de la Generalitat de data 15 de desembre del 2005 i 21 de març del 2006, i en el Butlletí Oficial de la Província d'Alacant de data 12 de maig del 2006, les quals van ser assumides per esta corporació mitjançant un acord de la Junta de Govern Local de data 13 de juny del 2006, publicat en el Butlletí Oficial de la Província d'Alacant de data 7 de juliol del 2006 i en el Diari Oficial de la Generalitat de data 28 de juliol del 2006.  
Les presents bases tenen com a objecte regir el procés selectiu de tres places d'auxiliar administratiu d'administració general de l'Ajuntament de Banyeres de Mariola, les quals es detallen a continuació:  
Denominació: auxiliar administratiu d'administració general  
Naturalesa: funcionarial  
Grup: D segons l'article 25 de la Llei 30/1984  
Escala: administració general  
Subescala: auxiliar  
Nombre de vacants: 1  
Torn: promoció interna  
Procediment de selecció: concurs oposició  
Denominació: auxiliar administratiu d'administració general  
Naturalesa: funcionarial  
Grup: D segons l'article 25 de la Llei 30/1984  
Escala: administració general  
Subescala: auxiliar  
Nombre de vacants: 2, més les vacants que es puguen produir fins a la finalització del procés selectiu i/o amb l'increment, si pertoca, per no cobrir-se les places reservades pel torn de promoció interna  
Torn: lliure  
Procediment de selecció: oposició lliure  
Segona. Legislació aplicable  
En tot allò no previst en les presents bases, és aplicable el que estableixen les bases generals indicades, així com el que estableixen les disposicions esmentades en les referides bases.  
Tercera. Requisits dels aspirants  
Torn de promoció interna  
. Haver prestat serveis efectius, com a funcionari de carrera, durant almenys dos anys en l'escala subalterna d'administració general de l'Ajuntament de Banyeres de Mariola  
. Estar en possessió del títol de Graduat Escolar, Formació Professional de primer grau o equivalent, o haver complit les condicions per a obtindre'l en la data en què acabe el termini de presentació d'instàncies. En qualsevol cas, l'equivalència haurà de ser demostrada per l'aspirant mitjançant un certificat expedit a este efecte per l'administració competent en cada cas  
. Posseir la nacionalitat espanyola, o d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels Altres Estats Membres de la Unió Europea, o la de qualsevol d'aquells estats als quals, en virtut de tractats internacionals signats per la Unió Europea i ratificats per Espanya, s'aplique la lliure circulació de treballadors en els termes en què esta s'ha definit en el Tractat Constitutiu de la Unió Europea.  
. No patir cap malaltia ni defecte físic que impedisca l'exercici de les funcions corresponents.  
. No estar inhabilitat o inhabilitada penalment per a l'exercici de funcions públiques.  
. No haver sigut separat o separada, mitjançant un expedient disciplinari, de qualsevol administració o ocupació pública.  
Torn lliure  
. Estar en possessió del títol de Graduat Escolar, Formació Professional de primer grau, o equivalent o haver complit les condicions per a obtindre'l en la data en què acabe el termini de presentació d'instàncies. En qualsevol cas, l'equivalència haurà de ser demostrada per l'aspirant mitjançant un certificat expedit a este efecte per l'administració competent en cada cas  
. Posseir la nacionalitat espanyola, o d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals Dels Altres Estats Membres de la Unió Europea o la de qualsevol d'aquells estats als quals, en virtut de tractats internacionals signats per la Unió Europea i ratificats per Espanya, s'aplique la lliure circulació de treballadors en els termes en què esta s'ha definit en el Tractat Constitutiu de la Unió Europea.  
. Haver fet els 18 anys d'edat  
. No patir cap malaltia ni defecte físic que impedisca l'exercici de les corresponents funcions.  
. No estar inhabilitat o inhabilitada penalment per a l'exercici de funcions públiques.  
. No haver sigut separat o separada, mitjançant un expedient disciplinari, de qualsevol administració o ocupació pública.  
Quarta. Sol·licituds i drets d'examen  
Qui desitge participar en les corresponents proves d'accés haurà de sol·licitar-ho mitjançant el model d'instància que apareix com a annex I de les presents bases, a la qual adjuntarà el justificant acreditatiu d'haver efectuat el pagament dels drets d'examen que, de conformitat amb l'ordenança fiscal reguladora de la taxa pels documents que expedisquen o que estenguen l'administració o les autoritats municipals, s'estableixen en la quantitat de 9,40 euros (nou euros i quaranta cèntims), que s'ingressaran en la caixa municipal, mitjançant un ingrés bancari o un resguard del pagament, si pertoca, per gir postal o telegràfic.  
Els drets d'examen esmentat només seran tornats a les persones que no siguen admeses al procés selectiu, per falta d'algun dels requisits exigits per a prendre-hi part.  
Cinquena. Tribunal qualificador  
El tribunal qualificador estarà compost pels següents membres, tots ells amb veu i vot:  
President: la presidenta de l'Ajuntament o regidor en qui delegue.  
Secretari: el secretari/ària de la corporació o funcionari/ària en qui delegue.  
Vocals:  
. Un representant de l'administració de la Generalitat Valenciana, designat per la Direcció General d'Administració Local.  
. Dos funcionaris de carrera, en representació del personal funcionari, designats per l'alcaldessa a proposta del delegat del personal funcionari.  
La designació dels membres del tribunal inclourà la dels suplents respectius.  
Els grups municipals representats en l'Ajuntament podran designar un representant d'entre els seus membres, que actuaran com a observadors, amb veu però sense vot, percebent les indemnitzacions previstes per raó del servei.  
Sisena. Ordre d'actuació dels aspirants  
L'ordre d'actuació dels aspirants en aquells exercicis que no puguen realitzar-se conjuntament serà el que estableix la resolució de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants en totes les proves selectives, del conjunt d'administracions públiques valencianes, que s'apliquen en cada moment.  
Setena. Proves selectives  
Torn de promoció interna  
El procés selectiu constarà de dues fases: oposició i concurs  
Fase d'oposició  
. Primer exercici:   
Consistirà en dues proves teòriques:  
Caràcter: obligatori i eliminatori  
Prova primera:  
Consistirà en la resolució d'un qüestionari tipus test, de 50 preguntes amb quatre respostes alternatives, de què només una és certa, amb una duració de 60 minuts, referida als continguts en el temari que figura com a annex II a les presents bases.  
La puntuació d'esta prova serà de 0 a 10 punts, i caldrà aconseguir un mínim de cinc punts per a passar al següent exercici. Les respostes encertades sumaran 0,2 punts, i les respostes errònies restaran 0,05, no tenint-se en compte les preguntes que es deixen sense contestar.  
Prova segona:  
Consistirà en el desenvolupament per escrit durant dues hores de dos temes triats per l'aspirant entre quatre fixats pel tribunal, dels continguts del temari que figura com a annex II a les presents bases.  
Es valoraran en este exercici el coneixement del tema desenvolupat, l'exposició, redacció i claredat d'idees.  
La puntuació d'esta prova serà de 0 a 10 punts, i caldrà aconseguir un mínim de cinc punts per a passar a la següent prova.  
. Segon exercici:  
Prova pràctica  
Caràcter: obligatori i eliminatori  
Consistirà en la resolució d'un supòsit pràctic, mitjançant un equip informàtic, que versarà sobre les funcions pròpies de la plaça d'auxiliar administratiu, com ara còpies i composició d'informes, actes, acords i la resta de documents oficials, trasllat de notificacions, etc., amb una duració de 60 minuts.  
Es valoraran en este exercici la claredat en la redacció i en la tècnica del tractament de textos.  
La puntuació d'esta prova serà de 0 a 10 punts, i caldrà aconseguir un mínim de cinc punts per a passar al següent exercici  
. Tercer exercici:  
Coneixements de valencià  
Caràcter: obligatori i no eliminatori  
Consistirà en la traducció del valencià al castellà i viceversa d'un text proposat pel tribunal, amb una duració de 30 minuts.  
La puntuació d'este exercici serà de 0 a 2 punts.  
Fase de concurs  
En la fase de concurs es valoraran els mèrits següents:  
A) Antiguitat: màxim 10 punts  
Per cada mes complet de serveis prestats en l'administració pública: 0,10 punts, obviant les fraccions. Es tindran en compte els serveis prestats com a funcionari de carrera i els reconeguts a l'empara del que disposa la Llei 70/1978, de 26 de desembre, de Reconeixement de Serveis Previs en l'Administració Pública.  
B) Formació: màxim 10 punts  
. Titulació acadèmica: es valoraran les titulacions acadèmiques acreditades pels concursants que siguen iguals o superiors a les exigides en esta convocatòria, amb un màxim de 3 punts, conforme a l'escala següent:  
. titulació a nivell de grup A: 1 punt  
. titulació a nivell de grup B: 0,75 punts  
. titulació a nivell de grup C: 0,5 punts  
. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, amb un màxim de 5 punts, de conformitat amb l'escala següent:  
. de 15 hores de duració o més: 0,25 punts  
. de 25 hores de duració o més: 0,50 punts  
. de 50 hores de duració o més: 0,75 punts  
. de 75 hores de duració o més: 1 punt  
. de 100 hores de duració o més: 1,l25 punts  
En cap cas es puntuaran els cursos de valencià i idiomes, ni els cursos pertanyents a una carrera universitària, curs de doctorat ni els diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de règim jurídic a la naturalesa dels llocs que s'ocupen.  
En el supòsit de cursos impartits, estos es valoraran per una sola vegada, no sent susceptibles de ser valorades edicions d'un mateix curs.  
. Valencià: el coneixement de valencià es valorarà amb l'acreditació prèvia de posseir el corresponent certificat expedit o homologat per la Junta Qualificadora de Coneixements de Valencià, amb un màxim de 2 punts, de conformitat amb l'escala següent:  
. Coneixement oral: 0,50 punts  
. Grau elemental: 1 punt  
. Grau mitjà: 1,5 punts  
. Grau superior: 2 punts  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en este últim cas la disposició de nivells superiors a l'exigit.  
Només es procedirà a puntuar el concurs en el cas d'haver superat el nivell d'aptitud establit per a tots els exercicis de caràcter eliminatori de la fase d'oposició.  
Finalitzades ambdues fases, es procedirà a obtindre la llista de seleccionats i l'ordre de puntuació amb tots els qui hagen superat la fase d'oposició, sumant la puntuació obtinguda en la fase de concurs. La qualificació final estarà determinada per la suma d'ambdues fases, i basant-se en esta es formarà la llista d'aprovats i la proposta de nomenament.  
Torn lliure  
. Primer exercici:   
Prova teòrica:  
Caràcter: obligatori i eliminatori  
Consistirà en la resolució d'un qüestionari tipus test, de 50 preguntes amb quatre respostes alternatives, de què només una és certa, amb una duració de 60 minuts, referida als continguts en el temari que figura com a annex II a les presents bases.  
La puntuació d'esta prova serà de 0 a 10 punts, i serà necessari aconseguir un mínim de cinc punts per a passar al següent exercici. Les respostes encertades sumaran 0,2 punts, i les respostes errònies restaran 0,05, no tenint-se en comptes les preguntes que es deixen sense contestar.  
. Segon exercici:  
Prova teòrica:  
Caràcter: obligatori i eliminatori  
Consistirà en el desenvolupament per escrit, durant un temps màxim de dues hores, de dos temes triats per l'aspirant entre quatre fixats pel tribunal, dels continguts del temari que figura com a annex II a les presents bases.  
Es valoraran en este exercici el coneixement del tema desenvolupat, l'exposició, redacció i claredat d'idees.  
La puntuació d'esta prova serà de 0 a 10 punts, i caldrà aconseguir un mínim de cinc punts per a passar a la següent prova.  
. Tercer exercici:  
Prova pràctica  
Caràcter: obligatori i eliminatori  
Consistirà en la resolució d'un supòsit pràctic, mitjançant un equip informàtic, que versarà sobre les funcions pròpies de la plaça d'auxiliar administratiu, com ara còpies i composició d'informes, actes, acords i la resta de documents oficials, trasllat de notificacions, etc., amb una duració de 60 minuts.  
Es valoraran en este exercici la claredat en la redacció i en la tècnica del tractament de textos  
La puntuació d'esta prova serà de 0 a 10 punts, i caldrà aconseguir un mínim de cinc punts per a passar al següent exercici  
. Quart exercici:  
Coneixements de valencià  
Caràcter: obligatori i no eliminatori  
Consistirà en la traducció del valencià al castellà i viceversa d'un text proposat pel tribunal, amb una duració de 30 minuts.  
La puntuació d'este exercici serà de 0 a 2 punts.  
La qualificació final de l'oposició estarà determinada per la suma de les puntuacions obtingudes en els exercicis. Basant-se en esta es formarà la llista d'aprovats i proposta de nomenament.  
Huitena. Borsa de treball  
Finalitzat el procés selectiu, el president de la corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva que inclourà la relació d'aspirants que hagen superat el primer exercici teòric de la fase d'oposició. Amb la resolució definitiva esmentada es constituirà una llista de seleccionats per ordre decreixent de puntuació i amb preferència pels qui hagen superat tots els exercicis de l'oposició.  
Esta borsa, que deroga les anteriors, es mantindrà operativa fins que es realitzen noves proves selectives del personal de la mateixa categoria i grup de titulació.  
El funcionament de l'esmentada borsa de treball es regirà per les normes reguladores que regulen la borsa d'ocupació temporal de l'Ajuntament de Banyeres de Mariola, aprovada per Ple de data 31 de gener del 2005, i publicades en el Butlletí Oficial de la Província d'Alacant de data 22 de març del 2005.  
ANNEX I  
Model d'instància promoció interna i torn lliure  
(Nom i cognoms) ., natural d ..., amb domicili a ..., carrer/plaça ..., número ..., amb número de telèfon ., titular del DNI número ., lletra .,  
EXPOSE:  
Que, assabentat/ada de la convocatòria per a cobrir . (una plaça d'auxiliar, per promoció interna / dues places d'auxiliar administratiu, per oposició lliure), vacant/s en la plantilla del personal funcionari de l'Ajuntament de Banyeres de Mariola, i vist que complisc la totalitat dels requisits que figuren en la base 3 de la convocatòria.  
SOL·LICITE:  
Ser admés/esa a les proves selectives a què es refereix la present instància, a la qual adjunte el justificant d'haver ingressat en la caixa municipal els drets d'examen fixats en 9,40 euros.  
Així mateix, declare que són certes les dades que hi he consignat, i que complisc tots els requisits exigits, comprometent-me a provar documentalment totes les dades que figuren en esta sol·licitud.  
(Lloc, data i firma)  
ALCALDESSA PRESIDENTA DE L'AJUNTAMENT DE BANYERES DE MARIOLA  
ANNEX II  
Tema 1. La Constitució espanyola de 1978. Estructura i principis generals. Els drets fonamentals en la Constitució espanyola. El Tribunal Constitucional. La reforma de la Constitució.  
Tema 2. La Corona. Les Corts Generals. El Defensor del Poble. El Tribunal de Comptes. El poder judicial.  
Tema 3. El Govern i l'administració. L'administració general de l'Estat.  
Tema 4. L'organització territorial de l'Estat en la Constitució: les comunitats autònomes. L'Estatut d'Autonomia de la Comunitat Valenciana. Les institucions. Les Corts Valencianes. El president. Òrgans de govern i les seues funcions. El Govern o Consell.  
Tema 5. L'administració local: principis constitucionals i regulació actual. La província. Organització provincial. Competències.  
Tema 6. El municipi: concepte i elements. El terme municipal. La població: especial referència a l'empadronament. L'organització. Competències municipals.  
Tema 7. Altres entitats locals. Mancomunitats. Comarques o altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.  
Tema 8. Sotmetiment de l'administració a la llei i al dret. Fonts del dret administratiu. La llei: concepte i classes. Disposicions de l'executiu amb força de llei. El reglament: classes. La potestat reglamentària. Altres fonts del dret públic.  
Tema 9. Principis d'actuació de l'administració pública: eficàcia, jerarquia, descentralització, desconcentració i coordinació.  
Tema 10. L'acte administratiu: concepte, classes i elements. Motivació i notificació. Eficàcia i validesa dels actes administratius.  
Tema 11. El procediment administratiu. Principis generals. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Fases del procediment administratiu general. El silenci administratiu.  
Tema 12. Revisió dels actes en la via administrativa. Recursos administratius: concepte i classes.   
Tema 13. La jurisdicció contenciosa administrativa. Reclamacions prèvies a les vies civil i laboral.  
Tema 14. La responsabilitat de l'administració pública. Règim.  
Tema 15. Règim de funcionament dels òrgans col·legiats locals: convocatòria i ordre del dia. Actes i certificats d'acords. Les resolucions del president de la corporació.  
Tema 16. Ordenances, reglaments i bans. Procediment d'elaboració i aprovació. Infraccions.  
Tema 17. El personal al servei de les entitats locals: concepte i classes. Drets, deures, incompatibilitats i règim disciplinari.  
Tema 18. Els contractes administratius en l'esfera local. La selecció del contractista. Les garanties i responsabilitats en la contractació. Execució, modificació i suspensió. La revisió de preus. Invalidesa dels contractes. Extinció dels contractes.  
Tema 19. Formes d'activitat administrativa local. Activitat de foment. Activitat de policia: les llicències. El servei públic en l'esfera local. Formes de gestió dels serveis públics.  
Tema 20. Les hisendes locals. Classificació dels ingressos. Ordenances fiscals. La despesa pública local. Pressupostos locals: principis pressupostaris, procés d'aprovació i execució, modificacions pressupostàries i liquidació.  
Banyeres de Mariola, 9 d'agost del 2006.. L'alcalde, per delegació: Francesc García Martínez.